Муниципаль мәктәпкәчә белем бирү учреждениесе

«Гомуми үсеш бирүче №7 Актаныш балалар бакчасы”

***(ЗУРЛАР ГРУППАСЫ БЕЛӘН ГАИЛӘ БӘЙРӘМЕ)***

***Төркем тәрбиячеләре:***

***Хазиева В., Шайхулова А.***

***Актаныш 2014***

А.Б. Хәерле кич, дуслар, кунаклар! Хәерле кич, әти-әниләр! Без бүген балалар, әти-әниләр белән ял кичәсенә, гаилә бәйрәменә җыелдык.

А.Б. Безнең гаиләләр җыелган

Ял итәр өчен бүген.

Сүзләрнең иң матурын

Әйтмичә мөмкин түгел.

Айгиз: Һәр көн диярлек күрешәбез без

Һәрбер шатлыкны бүлешәбез без.

Мәңгегә шулай дуслык-татулык

Торсын яктыртып, диешәбез без.

Ильсияр: Тормышыгыз ямьле булсын!

Ямьле булсын, гөрләп торсын,

Эшләрегез уңып торсын,

Илебезне бизәп торсын

Гаилә бәйрәме котлы булсын!

А.Б. Сез яраткан иң матур сүз

Нинди сүз, әйтегез, балалар?

Балалар: Иң назлы сүз, иң якын сүз

Ул матур сүз-Әнкәем!

А.Б. Бар тагы иң матур сүз

Һәрвакыт сез әйтәсез

Ансы нәрсә?

Балалар: Ул матур сүз, ул якын сүз-Әткәем!

А.Б. Әйе, әти-әни һәм балалар – бу бер бөтен гаилә. Гаилә – кешенең бишеге ул, туган йорты, аның тормыш асылы.

А.Б. Гаилә – ул иң олы таянычыбыз, иң ышанычлы сыеныр урыныбыз. Ни булмасын, кеше гаилә кочагында ял итә, рухи көч һәм дәрман җыя, күңелен бушатып җан җәрәхәтләрен дәвалый ала.

А.Зәйнәп: Бергәләшеп, без, дуслар,

Җырлап алыйк әйдәле.

Котлы булсын гөрләп торсын

Гаиләләрнең бәйрәме.

***Җыр: “Яз җыры”***

М.Азалия: Әниләр назы белән

Без башлыйбыз һәр көнне

Кояш кирәк булган кебек

Әни кирәк һәркемгә.

Данил: Безне сөеп иркәләргә

Назларга әни кирәк

Киңәшкә дә, ярдәмгә дә

Бар эшкә әни кирәк.

Лиана: Айдан, кояштан кадерле

Син ул- әнием!

Иң ягымлы, иң сөйкемле

Син ул – әнием!

Раяз: Бөтен әниләргә кояш

Тигез өләшсен нурын

Таңыбыз нурлы булсын

Таңыбыз тыныч булсын.

С.Рамазан: Зәңгәр күктә ал кояш

Сүнмәсен, балкып торсын

Әниләрнең нурлы йөзе

Гел көлеп кенә торсын.

А.Б. Иң кадерле, иң хөрмәтле

Булсын җирдә әниләр

Әниләрне кадерләсәк

Тыныч булыр ил – көннәр.

***Җыр: “Кояшлы ил” ( катнаш вокал ансамбль)***

Сылу: “Әйтмим” Р.Миңнуллин шигыре.

А.Б. Балалар ял итеп алсын, әти –әниләр белән бераз уйнап алыйк.

***Уен:*** *“Кер кыстыргычын җыярга”*

А.Б. Җиңүчеләрне котлап, хәзер Әминә “Үсәсем килә” җырын бүләк итә, рәхим итеп тыңлагыз!

Г.Азалия: Күтәренке күңелле,

Бар да көләч шат бүген.

Күктә кояш елмая

Яшералмый шатлыгын.

Җырлыйсы килеп кенә

Тора бүген безнең дә,

Көтеп алган бәйрәме

Бүген һәммәбезнең дәэ

Ильмир: Без шатлык таратабыз

Тирә-якны яңгыратып

Җырларга яратабыз.

Ягез, сез дә кушылыгыз

Утырмагыз, торыгыз!

Җырлый-җырлый биик әле

Сез кул чабып торыгыз.

Артур: “Үпкәләп булмый әбигә” Н.Мадъяров шигыре

***Җырлы – уен: “Куш кулым”***

***Уен:*** *“Җиргә басма”*

А.Б. Әтиләр узган җирдә

Яшәрә гөлләр.

Тыныч көннәрне бүләк итүче,

Илебез данын бөек йөртүче,

Әтиләрдә бит туган ил көче.

Р.Зәйнәп: Әле ярый сез бар җирдә,

Безнең иң ныклы терәк.

Бәхетебез тулы булсын,

Сез безгә шундый кирәк.

Таңсылу: Сезнең янда гына без акыллы

Сезнең янда гына чибәрләр

Солдат булган өчен генә түгел,

Көн дә кирәк безгә әтиләр.

Нәзилә: Әти булган өйнең нигезе нык

Табыны да һәрчак түгәрәк,

Пар канатлар сыйпап үстергәнгә,

Күңелләрдә оча күбәләк.

Элида: “Балага иң куәтле кеше – ата,”-дигәннәр борынгылар.

Гаиләнең йөрәге сез,

Иминлекнең терәге сез

Һәркемнең кирәге сез, әтиләр.

Эвелина: И әтием, әтием

Беркайчан да авырма

Гел елмаеп, көлеп тор-

Шундый кызың барында.

**Җыр: “Матрешкалар”**(кызлар)

Рузиль: Яшәсен безнең әтиләр

Сәламәт һәм шат булып

Кызларының, улларының

Кадерлеләре булып.

Гүзәл: Әниләр белән бергәләп

Озын-озак яшәгез

Шатлык килсен өебезгә

Кайгы хәсрәт күрмәгез.

***Җыр:”Солдатта булган диләр”***

А.Б. Гаилә-бәхет ачкычы:

Ир-беләк, хатын-терәк.

Тату гаиләдә һәрчак

Ачык йөз, тыныч йөрәк.

Ата-анадан башка

Бар нәрсәдә дә табыла

Һәр бала ата-анага

Изге итеп табына.

Нәркизә***:*** “Әллә кайсын тыңлыйсы”К.Булатовашигыре

***Уен: “Кем җитезрәк?”****(әти атлый,малай аяк арасыннан бөкәйләп чыга)*

А.Б. Җиңүчеләрне Ильяр “Шофер буласым килә” җырын белән котлый, рәхим итеп тыңлагыз!

Камиль: Бик күңелле, бик рәхәт

Әти-әниләр карап торгач

Эшләрендә булышырбыз,

Үсеп зур кеше булгач.

Х.Рамазан: Сезгә булган хөрмәтебез,

Урын алсын йөрәк түрендә.

Шатлык, куаныч, зур бәхетләр

Юлдаш булсын гомер-гомергә.

Ильдар: Җир йөзенең бөтен матурлыгын

Килә сезгә бүләк итәсе.

Дөньядагы матур сүзләрнең дә

Иң җылысын килә әйтәсе.

***Җыр:”Әй гармуным” (****Руслан җырлый)*

А.Б. Сезнең бәхет капкасын,

Кайгы хәсрәт какмасын.

Бәла-каза дигән нәрсә,

Сезнең өйне тапмасын.

Кулыгыз-кулга нык тотынсын,

Бәхетегез мул булсын,

Ахыр сулышлырга кадәр

Нигезегез бер булсын

Тигезлектә-тиңлектә,

Гомер итеп иректә.

Аерылмыйча-каерылмыйча,

Картаегыз берлектә

***Җыр: “Әнием бәйрәме”*** *М.Әндәрҗәнова муз., көе*